**GRADSKA KNJIŽNICA BELI MANASTIR**

Kralja Tomislava 2

31300 Beli Manastir

Tel: 031/710-250

Fax: 031/710-259

e-mail: [gradska.knjiznica.bm@os.t-com.hr](mailto:gradska.knjiznica.bm@os.t-com.hr)

Klasa: 612-04/16-01/72

Ur.br.: 2100/01-05-15-01-01

Beli Manastir, 9. svibnja 2016.

**Poziv na stručni skup s međunarodnim sudjelovanjem**

**-prva obavijest-**

Gradska knjižnica Beli Manastir, Središnja knjižnica Mađara u RH, poziva Vas na stručni skup s međunarodnim sudjelovanjem **„Knjižnice i kontinentalni turizam“** koji će se održati u **Belom Manastiru 11. studenoga 2016. godine.**

Skup se organizira radi razvijanja svijesti o kulturnom turizmu u lokalnoj zajednici iz perspektive kulturnih i turističkih djelatnika.

**Ciljevi skupa:**

- razmjena znanja, iskustava i ideja predavača, knjižničara i stručnih suradnika o važnosti suradnje na području kulture, ali i u kontinentalnom turizmu i promidžbi,

- prikaz mogućnosti kulturnog turizma i važnosti uključivanja ustanova u kulturi u turističku ponudu lokalne zajednice,

- pridonošenje međunarodnoj suradnji i prepoznatljivosti u lokalnoj zajednici na relaciji knjižničari – turistički djelatnici – korisnici/turisti,

- interakcija i povezivanje šire zajednice javnih djelatnika u obogaćivanju kulturnog života.

**Sudjelovati se može** prijavljenim izlaganjima, primjerima dobre prakse u formi izlaganja uz prezentaciju, poster izlaganjima ili kao slušatelj.

**Pozivaju se svi zainteresirani sudionici da prijave izlaganja, primjere dobre prakse i poster izlaganja.**

**NAPUTCI ZA SUDJELOVANJE:**

* Kotizacija: **nema kotizacije**
* Molimo popuniti priloženi prijavni obrazac do odgovarajućeg datuma i poslati ga na **elektronsku adresu:** [**gradska.knjiznica.bm@os.t-com.hr**](mailto:gradska.knjiznica.bm@os.t-com.hr) **ili poštom na adresu organizatora.**

**30. kolovoza 2016.:** rok za prijave sudjelovanja s izlaganjem, primjerima dobre prakse i poster izlaganjem. Prijavnom obrascu priložiti sažetak izlaganja ili sadržaja poster izlaganja duljine do 250 riječi u .doc formatu.

**30. rujna 2016.:** rok za prijave sudjelovanja bez izlaganja.

**15. rujna 2016.:** rok za slanje teksta izlaganja, primjera dobre prakse, gotove prezentacije (.ppt) ili postera u .jpg formatu na adresu: [gradska.knjiznica.bm@os.t-com.hr](mailto:gradska.knjiznica.bm@os.t-com.hr)

**Svi prihvaćeni radovi bit će objavljeni u zborniku radova.**

**Rad se dostavlja u sljedećem obliku:** format A4, margine 3 cm, veličina slova 12 pt, vrsta fonta Times New Roman CE, jednostruki prored, naslove i podnaslove treba istaknuti podebljanjem, a potrebno ga je dostaviti **isključivo** elektronskim putem na adresu [gradska.knjiznica.bm@os.t-com.hr](mailto:gradska.knjiznica.bm@os.t-com.hr). Na prvoj stranici rada, iznad naslova u desnom uglu, treba navesti ime i prezime autora te ustanovu zaposlenja. Stranice je potrebno brojčano označiti.

**Opseg rada:** uključujući sažetak i bibliografiju, rad može imati najviše 15 stranica. U radu molimo naznačiti datum autorskog završavanja.

**Sažetak rada:** treba ukazati na svrhu rada i glavnu orijentaciju. Potrebno ga je staviti na početak rada, ispod naslova.

**Referiranje i literatura:** U popis literature potrebno je uvrstiti samo one bibliografske jedinice temeljem kojih je rad napisan. Ako se u radu navode tuđe misli, rečenice ili sintagme, izvor je potrebno navesti **u bilješkama na dnu stranice**.

**Ilustracije** (uključujući fotografije, karte, grafikone, tablice i sl.) koje su neophodne u tiskanoj verziji rada treba poslati i odvojeno u elektroničkoj inačici zadovoljavajuće rezolucije. **Ilustracije treba dostaviti i u tekstu i odvojeno**.

**Prezentacija** (nije obvezna) treba biti u .ppt formatu i uključivati maksimalno 20 slajdova (uključujući naslovni, uvodni i zaključni).

**10. listopada 2016.:** slanje potvrde o prihvaćanju izlaganja i poster izlaganja

**Sredinom listopada 2016.** bit će objavljen program skupa.

**Osobe za kontakt:** Marija Kretić Nađ, e-mail: [gradska.knjiznica.bm@os.t-com.hr](mailto:gradska.knjiznica.bm@os.t-com.hr) , Renata Benić, e-mail: [nabava@gkbm.hr](mailto:nabava@gkbm.hr) , tel. 031/710-250.

**Smještaj sudionika:**

Ukoliko želite vikend provesti u idiličnoj Baranji, posjetiti Kopački rit, vinske ceste ili neko od brojnih seoskih gospodarstava, preporučujemo rezervaciju smještaja u Hotelu Patria, Osječka 1c, 31300 Beli Manastir, tel: +385 (0)31 710 710, fax: +385 (0)31 710 720, www.hotelpatria.hr ili u privatnom smještaju o kojemu više informacija možete dobiti od Turističke zajednice Baranje, [www.tzbaranje.hr](http://www.tzbaranje.hr) . Sudionici smještaj snose o vlastitom trošku.